cyanic-selkie/wikianc huggingface dataset:
სვიატოსლავ მიხაილიუკი
ლოს-ანჯელეს ლეიკერსი (2018–2019)
2018 წლის 21 ივნისს, ლოს-ანჯელეს ლეიკერსმა მიხაილიუკი NBA- ის 2018 წლის დრაფტზე 47-ე ნომრად აირჩია. 10 ივლისს მან ლეიკერსთან ხელი მოაწერა სამწლიან ხელშეკრულებას..
დეტროიტ პისტონსი (2019-2021)
2019 წლის 6 თებერვალს, მიხაილიუკი გადავიდა დეტროიტ პისტონსში, რა დროსაც ის რეგიბულოკში გაიცვალა.
ოკლაჰომა-სიტი თანდერი (2021-)
2021 წლის 13 მარტს ჰამიდოუ დიალოს სანაცვლოდ მიხაილიუკი ოკლაჰომა-სიტი თანდერში გადავიდა.
უკრაინის ახალგაზრდული ნაკრები
2013 წლის ზაფხულში მიხაილიუკმა უკრაინის 16-წლამდელთა ახალგაზრდულ ნაკრებთან ერთად ითამაშა ფიბას 2013 წლის ევროპის 16-წლამდელთა ჩემპიონატზე. მან ჩემპიონატზრ გამორჩეულად იასპარეზა და ყველა თამაშში საშუალოდ 25.2 ქულა, 8.0 მოხსნა და 3.4 შედეგიანი გადაცემა მიითვალა.
აზერბაიჯანის კულტურა
აზერბაიჯანის კულტურა (Azərbaycan mədəniyyəti) განვითარდა ირანული, თურქული და კავკასიელი ხალხების კულტურის ზეგავლენით. აზერბაიჯანის კულტურაზე დიდი გავლენა იქონია რუსეთის კულტურამ საბჭოთა კავშირში ყოფნის დროს. დღეისთვის აზერბაიჯანის კულტურაში დასავლური, გლობალიზაციისა და მომხმარებლური კულტურის ელემენტების მომძლავრება იგრძნობა.
სვიატოსლავ მიხაილიუკი
უკრაინის ახალგაზრდული ნაკრები
მიხაილიუკმა ასევე ითამაშა უკრაინის 20-წლამდელთა ახალგაზრდულ ნაკრებში, რომელიც, თავის მხრივ, ჰელსინკში გამართულ 2016 წლის ფიბას ევროპის 20-წლამდელთა ჩემპიონატზე ასპარეზობდა. ტურნირის განმავლობაში, სვიატოსლავმა უკრაინის ნაკრებს თამაშში საშუალოდ 14,9 ქულა მოუტანა. მან სროლების 36,8% გამოიყენა შედეგიანად. მან თითოეულ თამაშში საშუალოდ ასევე მოაგროვა 5.6 მოხსნა, 2.7 შედეგიანი გადაცემა და მეტოქეს ბურთი საშუალოდ 2.1-ჯერ მოპარა.
უშუაიის დეპარტამენტი
უშუაიის დეპარტამენტი (Departamento Ushuaia) ― დეპარტამენტი ცეცხლოვანი მიწის პროვინციაში, არგენტინაში. დეპარტამენტის დედაქალაქია უშუაია. 2010 წლის აღწერით, დეპარტამენტის მოსახლეობა 56 956 ადამიანს შეადგენს, ხოლო ფართობი 9 390 კმ²-ია.
სვიატოსლავ მიხაილიუკი
უკრაინის ახალგაზრდული ნაკრები
მან კვლავ ითამაშა უკრაინის 20-წლამდელთა ნაკრებში 2017 წლის ფიბას ევროპის 20-წლამდელთა ჩემპიონატზე, სადაც იყო ტურნირის წამყვანი ბომბარდირი და თამაშში საშუალოდ 20,4 ქულას აგროვებდა.
უკრაინის ეროვნული ნაკრები
სვიატოსლავ მიხაილიუკმა უკრაინის ეროვნული საკალათბურთო ნაკრებში ფიბას 2014 წლის მსოფლიო ჩემპიონატზე ითამაშა, ესპანეთში, 30 აგვისტოდან 14 სექტემბრამდე.
სქოლიო
კატეგორია:უკრაინელი კალათბურთელები კატეგორია:დაბადებული 10 ივნისი კატეგორია:დაბადებული 1997 კატეგორია:ოკლაჰომა-სიტი თანდერის მოთამაშეები
უშუაიის დეპარტამენტი
სქოლიო
კატეგორია:ცეცხლოვანი მიწის პროვინციის დეპარტამენტი
აზერბაიჯანის კულტურა
კინო
აზერბაიჯანული ფილმების ინდუსტრიის ფესვები 1898 წლიდან იწყება. აზერბაიჯანი ერთ-ერთი პირველი ქვეყანა იყო, რომელიც კინემატოგრაფიაში ჩაერთო. აზერბაიჯანში საბჭოთა ხელისუფლების დამყარების შემდეგ აზერბაიჯანის რევოლუციური კოიტეტის თავმჯდომარე აზერბაიჯანული კინოს ნაციონალიზაციას დათანხმდა. აზერბაიჯანის კინოს დაარსებიდან 24 სტულმეტრაჟიანი, 50-ზე ემტი მოკლემეტრაჟიანი, 1200-ზე მეტი დოკუმენტური ფილმი და 100-მდე ანიმაციური ფილმია გადაღებული.
ცეკვა
აზერბაიჯანული სახალხო ცეკვები ძველი და ძალიან მელოდიურია. ცეკვები ოფიციალურ დღესასწაულებზე სრულდება და მოცეკვავეები საფესტივალო ტანისამოსს ატარებენ. აზერბაიჯანული ცეკვები ძალიან სწრაფია, რაც შემსრულებელთა თანდაყოლილ ნიჭს მოითხოვს. აზერბაიჯანული სახალხო ცეკვები აზერბაიჯანელთა ეროვნულ თვისებებს წარმოაჩენს. ცეკვები ჩქარი ტემპითა და ოპტიმიზმით გამოირჩევა.
ხალხური ხელოვნება
აზერბაიჯანის ისტორიის მანძილზე აზერბაიჯანელებმა მდიდარი და გამორჩეული კულტურა შექმნეს, რომლის დიდი ნაწილის დეკორატიული და გამოყენებითი ხელოვნების ნიმუშებს მოიცავს. ხელოვნების ამ დარგების უძველესი ნიმუშები მოიცავს ხელსაქმის, ძვირფასეულობის, ლითონზე გრავირების, ხეზე, ქვასა და ძვალზე კვეთის, ხალიჩებისა და სხვა ნაქსოვი ნივთების ნიმუშებს. აზერბაიჯანის დეკორატიული და გამოყენებითი ხელოვნების ნიმუშების განვითარებასთან დაკავშირებით აზერბაიჯანელი ვაჭრების, მოგზაურებისა და დიპლომატების მიერ გაკეთებული არაერთი ჩანაწერი არსებობს.
მუსიკა
აზერბაიჯანულ მუსიკაზე დიდი გავლენა მოახდინა ირანულმა, ცენტრალური აზიისა და კავკასიის მუსიკამ. აზერბაიჯანული მუსიკა ირანული და თურქული მუსიკის მსგავსია. აზერბაიჯანული მუსიკის კლასიკური ფორმაა მუღამი, რომელიც პოეზიისა და ინსტრუმენტული მუსიკის ნაზავს წარმოადგენს. ყოველწლიურად ქალაქ შაქში მუღამის ფესტივალიც ტარდება. გამორჩეული აზერბაიჯანული ლიტერატურული და სახალხო რეპის ტრადიციაა მეიხანა, რომელსაც ერთი ან ორი ადამიანი იმპროვიზირებით ასრულებს.
ლიტერატურა
აზერბაიჯანული ლიტერატურა ოღუზური და ყივჩაღური ტომების ენების საფუძველზე განვითარდა, თუმცა მასზე არაბულმა და სპარსულმა ენებმაც დიდი გავლენა მოახდინა. . კლასიკური აზერბაიჯანული ლიტერატურა XVI საუკუნეში განვითარდა. . საბჭოთა კავშირის ხანაში, განსაკუთრებით იოსებ სტალინის მმართველობისას, ის მწერლები, რომელთა მოსაზრებებიც პარტიის დოქტრინას არ ემთხვეოდა, იდევნებოდნენ.
სქოლიო
კატეგორია:აზერბაიჯანული კულტურა კატეგორია:დასავლეთ აზიის კულტურა კატეგორია:აზერბაიჯანი
ბაქოს ქუჩა
ბაქოს ქუჩა — ქუჩა თბილისში, ჩუღურეთის რაიონში; დავით აღმაშენებლის გამზირიდან მიხეილ წინამძღვრიშვილის ქუჩამდე. წარმოიქმნა XIX საუკუნის შუა წლებში. 1862 წელს მიხეილის ქუჩაზე (ახლანდელი დავით აღმაშენებლის გამზირი) აშენდა თბილისის გეოფიზიკური (ყოფილი მაგნიტურ-მეტეოროლოგიური) ობსერვატორიის შენობა და ფასადიდან ჩრდილოეთით მიმართულ ქუჩას დაერქვა ობსერვატორიის ქუჩა, შემდეგ ასათიანის ქუჩა ერქვა. 1900 წელს სახელი შეეცვალა და ეწოდა ბაქოს ქუჩა. შემონახულია XIX საუკუნის II ნახევრის საცხოვრებელი სახლები, მათ შორის გამოირჩევა სახლი N2 (არქიტექტორი პ. შტერნი).
ლიტერატურა
კატეგორია:ჩუღურეთის  რაიონის ქუჩები
დივიის მღვიმე
დივიის მღვიმე (Дивья пещера) — უდიდესი კარსტული მღვიმე ურალში, რუსეთის ფედერაციის პერმის მხარეში. მდებარეობს ჩრდილოეთ ურალის დასავლეთ კალთაზე, მდინარე კოლვის (კამის აუზი) მარჯვენა ნაპირზე, დასახლებულ პუნქტ ნირობიდან 10 კმ-ით ჩრდილოეთით. ტალანების საერთო სიგრძეა 9,7 კმ. ცნობილია 11 დარბაზი (უდიდესებია: ვეტლანი, დევი, გვოზდეცკის) მრავალრიცხოვანი ნაღვენთი წარმონაქმნებით. ჰაერის ტემპერატურა მერყეობს 4-დან 8°C-მდე. მღვიმეში არის ნაკადულები და რამდენიმე ტბა, უდიდესი (სიგრძით 6 მ, სიღრმით 2 მ) მდებარეობს მზის ეხში. ბინადრობენ ღამურები და წვრილი უხერხემლოები — ბოლოფეხიანები. პირველად აღწერა რუსმა მოგზაურმა პეტრე რიჩკოვმა 1770 წელს. პირველი რუკა შეადგინეს 1940 წელს. ბუნების ძეგლია 1965 წლიდან. განვითარებულია ტურიზმი.
სქოლიო
კატეგორია:რუსეთის მღვიმეები
მოსკოვის სერგი რადონეჟელის ტაძარი (კრაპივნიკი)
მოსკოვის სერგი რადონეჟელის ტაძარი (Храм Сергия Радонежского) — მართლმადიდებლური ეკლესია მოსკოვში. ეკლესია დაარსებულია XVI საუკუნეში. მდებარეობს მოსკოვის ცენტრალური ადმინისტრაციული ოლქის ტვერის რაიონში. ტაძრის არქიტექტორია დიმიტრი უხტომსკი.
მთავარი საკურთხეველი ნაკურთხია სერგი რადონეჟელის სახელზე. ეგვტერები კი სერაფიმ საროველისა და ყველა რუსი წმინდანის სახელზე.
ეკლესია მიეკუთვნება რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
ისტორია
ქვის ეკლესიის მშენებლობა დღევანდელი ეკლესიის ადგილზე დაიწყო 1625 წელს. 1678 წელს უნდა აშენებულიყო ამჟამად არსებული ეკლესიის ყველაზე ძველი ნაწილი. 1702 წელს ააშენეს სამხრეთის გრძელი ეგვტერი იოანე ნათლისმცემლის თავის კვეთის დღის სახელზე და, რომელიც გაერთიანებულია სატრაპზეოსთან.
1883 წელს მიწა, რომელზეც დგას ტაძარი, გადაეცა კონსტანტინოპოლის საპატრიარქოს და გახდა მისი მეტოქი (მსოფლიო პატრიარქის წარმომადგენლობა რუსეთში). თავად სერგი რადონეჟელის ეკლესია კი გადაეცა წარმომადგენლობას.
1920 წელს ეკლესიის სამრეკლო მოანგრიეს მეორე იარუსამდე, დატოვეს მხოლოდ ქვედა იარუსი. 1922 წლის 25 აპრილს ბოლშევიკების საბჭოთა ხელისუფლებამ საეკლესიო ფასეულობები დაიტაცა ეკლესიიდან. 1938 წელს კი ტაძარი დახურეს და მეტოქი გააუქმეს. 1960 წელს ტაძარი გადაეცა მეტალის ნაკეთობათა ქარხანას.
1991 წელს ეკლესიაში ღვთისმსახურება აღსდგა, ამავე წლის აგვისტოში კი ეკლესიას გავაეცა კიისკის ჯვარი. 1993 წელს ეკლესიასთან გაიხსნა სერაფიმ საროველის სახელობის სასულიერო კულტურის ლიცეუმი.
1997-1998 წლებში ყველა ეგვტერისათვის დაამზადეს კანკელი. 2001 წელს აღადგინეს სამრეკლო.
2010 წელს აკურთხეს საკურთხეველი და დაიწყო ღვთისმსახურება რუსეთის ყველა წმინდანის ეგვტერში.
2013 წელს ეკლესიის საკურთხევლის მოხატულობა გახსნეს სერაფიმ სარობელის ეგვტერში, რომელიც შეასრულა ხატმწერმა ირინ ზარონმა, ,.
ეკლესიის სიწმინდეები
ეკლესიაში ინახება კიისკის ჯვარი, რომელშიც დაცულია 300 წმინდანის სხეულის ნაწილი. იგი ქრისტეს ჯვრის ანალოგია და დამზადებულია კიპაროსისაგან. ჯვარი დამზადებულია 1657 წელს.
ტაძრის სიწმინდეებში შედის ასევე სერგი რადონეჟელის სასწაულმოქმედი XVIII საუკუნის ხატი.
სქოლიო
კატეგორია:მოსკოვის კულტურული მემკვიდრეობის ფედერალური ობიექტები კატეგორია:მოსკოვის ტაძრები კატეგორია:რუსეთის კულტურული მემკვიდრეობის ძეგლები მოსკოვში
გუარნე
გუარნე (Guarne) — ქალაქი და მუნიციპალიტეტი კოლუმბიაში, ანტიოკიის დეპარტამენტში. მდებარეობს ზღვის დონიდან 2.126 მეტრზე. 2005 წლის მონაცემებით, მოსახლეობა 39 753 ადამიანს შეადგენდა. ფართობი 151 კმ²-ია.
რესურსები ინტერნეტში
კატეგორია:ანტიოკიის დეპარტამენტის მუნიციპალიტეტები და ქალაქები
ბადი გაი
ჯორჯ „ბადი“ გაი (George Buddy Guy; დ. 30 ივლისი, 1936) — ამერიკელი ბლუზ გიტარისტი და მომღერალი. ის არის ჩიკაგო ბლუზის შემსრულებელი და განიცდის: ჯიმი ჰენდრიქსის, ერიკ კლეპტონის, ჯეფ ბეკის და სტივ რეის გავლენას. იგი არის გრემის 6 გზის გამარჯვებული.
როლინგ სტოუნსის შეფასებით ბადი გაი რანგით 30-ე გიტარისტია "მსოფლიოს 100 გიტარისტებს" შორის. მისი სიმღერა "Stone Crazy" აგრეთვე მოხვდა როლინგ სტოუნსის "100 საუკეთესო სიმღერათა შორის". ერიკ კლეპტონის თქმით ბადი გაი არის, "საუკეთესო ცოცხალი გიტარისტი".
ადრეული ცხოვრება
ბადი გაი დაიბადა 1936 წლის ივლისს ლეთსვორთში, ლუზიანაში, სემ და იზაბელ გაის ოჯახში. იგი მათი მეხუთე შვილი იყო. 7 წლის ასაკში მან დაიწყო გიტარის დაკვრა. თავდაპირველად იგი უკრავდა ორ სიმიან მუსიკალურ საკრავზე "Didley Bow"-ზე. შემდგომში უკვე მან აიღო აკუსტიკური გიტარა, რამაც დასაბამი მისცა მის მუსიკალურ კარიერას.
კარიერა
1950-იან წლებში გაი იწყებს დაკვრას სხვადასხვა ბენდებთან ბატონ რუჟში. ბატონ რუჟში ცხოვრებისას, გაი იწყებს მუშაობას ლუიზიანას სახელმწიფო უნივერსიტეტში, მცველის პოზიციაზე.
1957 წლის 25 სექტემბერს იგი გადადის ჩიკაგოში, სადაც განიცდის მადი ვატერსის გავლენას. 1958 წელს მაგიურმა სემმა და ოტის რაშმა ბადი გაისთან დადეს კონტრაქტი. გაიმ თავისი სიმღერები ჩაწერა "Cobra Records"-ის მეშვეობით. ამის შემდეგ მან ჩაწერა თავისი სიმღერები ჯუნიორ ველსთან "Delmark Records"-ში, ფსევდონიმით "მეგობრული ჩაპი"  1965 და 1966 წლებში. ბადი გაის პირველი სოლო ალბომი იყო "I Left My Blues In San Francisco", რომელიც გამოვიდა 1967 წელს.
1965 წელს გაიმ მონაწილეობა მიიღო ევროპულ ტურში "ამერიკული ფოლკ-ბლუზის ფესტივალი".
ის გამოჩნდა სცენაზე სუპერშოუში 1969 წლის მარტში სტაინში, ინგლისში, სადაც აგრეთვე მონაწილეობდნენ: ერიკ კლეპტონი, ლედ ზეპელინი, ჯეკ ბრიუსი, სტეფან სტილსი, ბადი მაილსი და ა.შ.
ბადი გაი აგრეთვე აწყობს პერფორმანსს ყოველწლიურად, იანვარში "ჩიკაგო ბლუზ კლუბში".
გავლენა
მისი მუსიკა შესაძლოა იცვლებოდეს ყველაზე ტრადიციული, ღრმა ბლუზიდან წინაწარ ამოუცნობ შემოქმედებით გუმბო ბლუზამდე, ავანგარდ როკამდე, თავისუფალ ჯაზამდე, რაც მორფია ყოველი ღამის პერფორმანსის დროს.
გაიმ თავისი მუსიკალური კარიერის განმავლობაში მრავალი კონცერტი ჩაატარა. როგორც, მუსიკოსი მან ფუნდამენტალური ძვრები მოახდინა ბლუზისა და როკ-ენ-როლის ჟანრში. მან ახალი თაობის მრავალ მომღერალს მისცა თავისი მუსიკალური გენიის გავლენის ქვეშ მოქცევის შესაძლებლობა.
ბადი გაის უწოდებენ ხიდს ბლუზსსა და როკ-ენ-როლს შორის. ის არის ისტორიულად დაკავშირებული ელექტრო ბლუზის პიონერ მადი ვატერსთან და ჰოულინ ვოლფთან და ისეთ მუსიკოსებთან, როგოროებიც არიან: ერიკ კლეპტონი, ჯეფ ბეკი, ჯიმი ჰენდრიქსი და ჯიმი პეიჯი. იგი აგრეთვე დაკავშირებულია ბლუზის ლეგენდასთან სტივ რეისთან. რეიმ ერთხელ თქვა: "რომ არ ყოფილიყო ბადი გაი, არ იქნებოდა სტივ რეი".
სიმღერები, როგორიცაა "Red House", "Voodoo Chile" და "Voodoo Child" ვერ იარსებებდა, რომ არა ბადი გაი. სწორედ მისი მეშვეობით მოხერხდა ჯიმი ჰენდრიქსის მიერ ამ სიმღერების შექმნა.
ბადი გაიმ გახსნა როლინგ სტოუნსის მრავალი ტური 1970-იან წლებში. მასზე Guns N' Roses გიტარისტმა სლეშმა თქვა: "ბადი გაი არის საუკეთესო კომბინაცია რიტმ-ენდ-ბლუზის და როკ-ენ-როლის.
ჯილდოები
ბადი გაიმ 6-ჯერ მოიგო გრემის ჯილდო, ორჯერ მისი მუშაობისთვის ელექტრო და აკუსტიკურ გიტარასთან და ოთხჯერ თანამედროვე და ტრაციული ბლუზ ალბომისთვის. 2003 წელს იგი დაჯილდოვდა ნაციონალური მედალით ხელოვნების დარგში. ეს მედალი გადასცა ამერიკის შეერთებული შტატების პრეზიდენტმა.
ბადი გაი ერიკ კლეპტონმა და ბი ბი კინგმა მიიწვიეს როკ-ენ-როლის დიდების დარბაზში 2005 წლის 14 მარტს.
პირადი ცხოვრება და ოჯახი
ბადი გაის ოჯახში, რამდენიმე ადამიანი არის მუსიკოსი. მისი ძმა ფილ გაი, ასევე ბლუზ მუსიკოსია, როგორც ბადის შვილი გრეგ გაი.
1991 წლიდან 2002 წლამდე ის ქორწინებაში იყო ჯენიფერ გაისთან. ურთიერთობა განქორწინებით დამთავრდა.
რესურსები ინტერნეტში
კატეგორია:დაბადებული 1936 კატეგორია:გრემის ჯილდოს მფლობელები კატეგორია:ამერიკელი გიტარისტები კატეგორია:ამერიკელი მომღერლები კატეგორია:დაბადებული 30 ივლისი
კალვათის სამების ეკლესია
ეკლესია დარბაზულია (12,5X8,5 მ). ნაგებია უხეშად დამუშავებული რუხი ფერის ქვით. წყობა თარაზულია. გარედან კუთხეები ეკლარის თლილი ქვის ჭადრაკული წყობითაა ამოყვანილი. ეკლესიის გეგმა წაგრძელებული სწორკუთხედია, აღმოსავლეთით ნახევარწრიული აფსიდით, რომელშიც თაღოვანი სარკმლის ორივე მხარეზე სწორკუთხა ნიშებია განლაგებული, ორი ჩრდილოეთით და ერთი სამხრეთით. დარბაზის გრძივ კედლებში ურთიერთსიმეტრიულად გაჭრილია ორ-ორი თაღოვანი, ნაოთხალი სარკმელი და მათ შორის თითო, შიგნიდან თაღოვანი ნაოთხალი კარი. ერთი ასეთივე კარია დასავლეთ კედელშიც. საკურთხეველი დარბაზის კედლებს ერთი საფეხურით უერთდება. იატაკი ქვის ფილებითაა დაგებული. სამხრეთ ფასადზე კარ-სარკმლის საპირეები მდიდრულად არის მორთული მცენარეული ჩუქურთმით, განსაკუთრებით კარის ზედა ნაწილი. ჩრდილო ფასადზე კი კარ-სარკმლის მორთულობას ლილვოვანი საპირეები წარმოადგენს. ჩრდილოეთ ფასადზე შემორჩენილია პროფილში თაროსა და ბატიყელას ფორმის კარნიზი. ერთსაფეხურიანი ზეძირკველი ლილვოვანი არშიით ბოლოვდება.
რესურსები ინტერნეტში
კატეგორია:საჩხერის მუნიციპალიტეტის ტაძრები
Never Mind the Bollocks, Here's the Sex Pistols
Never Mind the Bollocks, Here's the Sex Pistols — ინგლისური პანკ-როკ ჯგუფ სექს პისტოლზის ერთადერთი სტუდიური ალბომი. გამოვიდა 1977 წლის 28 ოქტომბერს, ლეიბლზე Virgin Records.
გამოსვლამდე ალბომმა სკანდალური სტატუსი უკვე შეიძინა, ვინაიდან ჯგუფი სატელევიზიო გამოსვლებისას უცენზურო ფრაზებს იყენებდა, გაგდებული იქნა ორი ხმისჩამწერი ლეიბლიდან. ამასთან ინგლისის მრავალ რეგიონში მათი კონცერტები აიკრძალა. დამატებითი დაძაბულობა შემოიტანა ალბომის სახელწოდება, სიტყვით "bollocks" (რაც სლენგში სათესლე ჯირკვლის უხეში ფორმაა). მაღაზიები უარს ამბობდნენ ალბომის გაყიდვაზე, იგი არ იყო აღნიშნული მრავალ ჩარტში, თუმცა, ვინაიდან მათში მაინც მოხვდა, მის ადგილზე სიცარიელე იყო.
მიუხედავად სკანდალური იმიჯის, წლების განმავლობაში ალბომმა საკულტო სტატუსი შეიძინა. 1985 წელს NME-ის მკითხველებმა იგი ყველა დროის უდიდესი ალბომების სიაში #13-ედ დაასახელეს. 1993 წლის გამოკითხვაში მან #3 პოზიცია დაიკავა.
1987 წელს Rolling Stone-ის წინა წლის 20 საუკეთესო ალბომის სიაში Never Mind the Bollocks მეორე ადგილს იკავებდა. 2003 წელს მან Rolling Stone-ის „ყველა დროის 500 საუკეთესო ალბომის“ სიაში #41 პოზიცია დაიკავა.
სქოლიო
კატეგორია:1977 წლის სადებიუტო ალბომები კატეგორია:სექს პისტოლზის ალბომები კატეგორია:Virgin Records-ის ალბომები კატეგორია:Warner Bros. Records-ის ალბომები
ჩერნიშოვის ქედი
ჩერნიშოვის ქედი (Хребет Чернышёва) — ქედი რუსეთის ამურის ოლქში, იმიერბაიკალეთისა და ამურისპირეთის მთათა სისტემების შესაყარზე, ტეკურინგრა — ჯაგდის მთების ჯაჭვის დასავლეთი რგოლი. ჰყოფს მდინარეების ნიუკჟის (ოლიოკმის აუზი), ოლდოისა და ტინდის (ამურის აუზი) ხეობებს. მისი სიგრძეა 120 კმ. სიმაღლე 1572 მ-მდეა (მთა ლუკინდა). აგებულია გრანიტითა და კრისტალური ფიქლებით. თხემი მობრტყელებული და ტალღოვანია. გავრცელებულია მთის ტაიგა; ზევით კალთებზე იზრდება ქონდარა ფიჭვი. ატარებს რუსი გეოლოგის, ფეოდოსი ჩერნიშოვის სახელს.
პონტის-ი-ლასერდა
2010 წლის მონაცემებით, მოსახლეობა 41 408 ადამიანს შეადგენდა, მოსახლეობის სიმჭიდროვე 4.84 კმ²-ზე. ფართობი 8 558 კმ²-ია.
ტოლუინის დეპარტამენტი
ტოლუინის დეპარტამენტი (Departamento Tolhuin) ― დეპარტამენტი ცეცხლოვანი მიწის პროვინციაში, არგენტინაში. დაარსდა 2017 წლის 27 ოქტომბერს, პროვინციის კანონმდებლობის შესაბამისად. დეპარტამენტის დედაქალაქია ტოლუინი. წარსულში რიო-გრანდეს დეპარტამენტის შემადგენლობაში შედიოდა. დეპარტამენტის ფართობი 11 243 კმ²-ია.
სქოლიო
კატეგორია:ცეცხლოვანი მიწის პროვინციის დეპარტამენტი
პარკანი (სოროკის რაიონი)
პარკანი (Parcani) — სოფელი მოლდოვაში, სოროკის რაიონში. მდებარეობს ზღვის დონიდან 216 მეტრზე. 2004 წლის მონაცემებით, მოსახლეობა 979 ადამიანს შეადგენდა.
რესურსები ინტერნეტში
კატეგორია:სოროკის რაიონის სოფლები
იმიერილის ალათაუ
იმიერილის ალათაუ (Іле Алатауы; Иле Ала-Тоосу) — ქედი ყაზახეთში, ყირგიზეთთან საზღვარზე, ტიან-შანის სისტემაში, მის ჩრდილო-დასავლეთ ნაწილში. სიგრძე დაახლოებით 350 კილომეტრი, სიმაღლე 4978,9 მეტრამდე (თალღარის პიკი). უმთავრესად აგებულია გრანიტებით, კონგლომერატებით, კირქვებითა და ფიქლებით. ზოგიერთი მწვერვალი მყინვარებითაა დაფარული. ქედის ჩრდილოეთ კალთებზე სათავე აქვს მდინარე ილის მარცხენა შენაკადებს, მთისწინეთში მშრალი სტეპია, ზემოთ — ბუჩქნარ-სტეპური მცენარეულობა, მდელოები და ტყეები, — ვაშლი, ვერხვი, ტიანშანური ნაძვი. იმიერილის ალათაუს ჩრდილოეთ მთისწინეთში მდებარეობს ქალაქი ალმათი. აქვეა ცნობილი სპორტული კომპლექსი: მედეუ, ასი-თურგენის ობსერვატორია და სამთო-სათხილამურო ბაზა ჩიმბულაქი.
იმიერილის ალათაუ წარმოიქმნა კალედონური დანაოჭების დროს, ხოლო ძლიერ გადამუშავდა მეოთხეულ პერიოდში. იმიერილის ალათაუში დიდი რაოდენობით გვხვდება ტბები, უმთავრესად მყინვარული, რომლებთანაც დაკავშირებულია დაძაბულობა სელურ ვითარებასთან. ყველაზე დიდი და ცნობილი ტბებია დიდი ალმათის ტბა და ისიქის ტბა. იმიერილის ალათაუს მთის წყალშემკრებების წყლის ბალანსის ელემენტების შესწავლა დაკავშირებულია ალექსი ლიტოვჩენკოს სახელთან.
დამახასიათებელია მკვეთრად კონტინენტური კლიმატი. მთისწინეთში ბევრია ნალექი, 2500 მეტრამდე მათი რაოდენობა იზრდება 1200 მმ წელიწადში, შემდეგ, გლაციალურ-ნივალურ ზონაში ნალექები სტაბილიზდება 900-1000 მმ-ის დონეზე. ზაფხულში ნალექები მოდის, ზამთარში მხოლოდ 30-35 %. 2500 მეტრის ზემოთ ზაფხულში მოდის მყარი ნალექები, ხოლო 3900 მეტრის ზემოთ მთელი წლის განმავლობაში ნიშანდობლივია უარყოფითი ტემპერატურები.
2008 წლის მდგომარეობით იმიერილის ალათაუში არსებობდა 441 მყინვარი, რომელთა საერთო ფართობი 171 კმ², ხოლო მოცულობა 6,9 კმ³ აღწევდა. გვხვდება პრაქტიკულად ყველა მორფოლოგიური ტიპის მყინვარი. ყველაზე დიდია რთული ხეობის ტიპის კორჟენევსკის მყინვარი, რომლის ფართობია 38 კმ². მყინვარებთან ფართოდ გვხვდება მორენები.
იმიერილის ალათაუში მდებარეობს მყინვარების მონიტორინგის საერთაშორისო სამსახურის ერთ-ერთი საყრდენი მყინვარი თუიუქსუ, რომლის ფართობია 1,5 კმ², ხოლო სიგრძე 3,5 კილომეტრი. ქედის გამყინვარება ფერნაუს სტადიის (XIX საუკუნის შუა წლები) ბოლოდან დაწყებული დღემდე მოყოლებული მცირდება. 1950-იანი წლების ბოლოდან დეგრადაციის სიჩქარემ მოიმატა, უკანასკნელი 60 წლის განმავლობაში გამყინვარება შემცირდა 41 %-ით.
თხემურ ზონაში დაახლოებით 460 მყინვარია, რომელთა საერთო ფართობია 490 კმ²-ზე მეტი. ჩრდილოეთ ფერდობზეა სახელგანთქმული ალმათის ნაკრძალი, რომელიც 1996 წელს გარდაქმნეს ილე-ალათაუს ეროვნულ პარკად. გვხვდება: ტიანშანური მურა დათვი, ირბისი, ჯიხვი, ულარი, კაკაბი. 1971 წელს იმიერილის ალათაუს ფერდობებზე აღმოაჩინეს შუა აზიისათვის უნიკალური ქოლგოსანი მცენარე Ferula assa-foetida, რომლის ფისისაგან სანელებელს ამზადებენ.
ლიტერატურა
კატეგორია:ყაზახეთის ქედები კატეგორია:ყირგიზეთის ქედები
ნიარის დეპარტამენტი
ნიარის დეპარტამენტი (Niari) — კონგოს რესპუბლიკის ერთ-ერთი დეპარტამენტი. მდებარეობს ქვეყნის სამხრეთ-დასავლეთში. ადმინისტრაციული ცენტრი — ქალაქი ლუბომო.
ჩრდილოეთით და ჩრდილო-დასავლეთით ესაზღვრება გაბონს, სამხრეთ-დასავლეთით კუილუს დეპარტამენტს, სამხრეთ-აღმოსავლეთით ბუენზის დეპარტამენტს, აღმოსავლეთით ლეკუმუს დეპარტამენტს.
ადმინისტრაციული დაყოფა
ნიარის დეპარტამენტი დაყოფილია 2 კომუნად და 13 ოლქად :
სქოლიო
კატეგორია:კონგოს რესპუბლიკის დეპარტამენტები
მარია ჰენრიეტა ავსტრიელი
მარია ჰენრიეტა ავსტრიელი (Maria Henrietta von Österreich, Marie Henriette de Habsbourg; დ. 23 აგვისტო, 1836, ბუდაპეშტი, ავსტრია-უნგრეთი — გ. 19 სექტემბერი, 1902, სპა, ბელგია) — ჰაბსბურგ-ლოთარინგიელთა დინასტიის წარმომადგენელი. უნგრეთის კურფიურსტ იოზეფ ავსტრიელისა და მარია დოროთეა ვიუტემბერგელის ქალიშვილი. საღვთო რომის იმპერატორ ლეოპოლდ II-ის შვილიშვილი და ავსტრია-უნგრეთის იმპერატორ ფრანც II-ის ბიძაშვილი. ბელგიის დედოფალი 1865-1902 წლებში როგორც ლეოპოლდ II-ის პირველი მეუღლე.
ბიოგრაფია
მარია ჰენრიეტა დაიბადა 1836 წლის 23 აგვისტოს, ბუდაპეშტის ბუდას ციხესიმაგრეში, ავსტრია-უნგრეთის იმპერიაში. იგი იყო იმპერატორ ლეოპოლდ II-ის უმცროსი ვაჟის, უნგრეთის კურფიურსტ იოზეფ ავსტრიელისა და მისი ცოლის, ერცჰერცოგინია მარია დოროთეა ვიუტემბერგელის ქალიშვილი.
მინი|მარცხნივ|მარია ჰენრიეტას გერბი 1853 წლის 22 აგვისტოს 16 წლის მარია ჰენრიეტა ცოლად შერთეს ბელგიის ტახტის მემკვიდრეს, 18 წლის პრინც ლეოპოლდს. პრინცი ლეოპოლდი ბელგიის მეფე ლეოპოლდ I-ისა და მისი მეორე ცოლის, საფრანგეთის მეფე ლუი ფილიპ I-ის ასულ ლუიზა მარია ორლეანელის უფროსი ვაჟი იყო. მარია ჰენრიეტას მული იყო თვით მექსიკის იმპერატრიცა შარლოტ ბელგიელი, რომლის ქმარიც დიდი ბრიტანეთის დედოფალ ვიქტორიასა და პორტუგალიისა და ბრაზილიის დედოფალ მარია II-ის ღვიძლი ბიძაშვილი იყო.
მარია ჰენრიეტასა და ლეოპოლდის ქორწინება ბელგიასა და ავსტრია-უნგრეთს შორის ალიანსის შექმნასა და გამყარებას ემსახურებოდა. როგორც ცნობილია, მარია ჰენრიეტას მამამთილი, მეფე ლეოპოლდ I წარსულში პროტესტანტი იყო და ბელგიის ტახტის მისაღებად თავადაც კათოლიკობა მიიღო და შვილებსაც მიაღებინა, თუმცა მისი რომთან დაახლოვება განსაკუთრებით მისი ვაჟის ავსტრიელ პრინცესაზე დაქორწინების შემდეგ გაძლიერდა. ჰენრიეტა ძალიან მომხიბვლელი, გონიერი და სიცოცხლით სავსე ქალი იყო, რომელიც დიდად იყო დაინტერესებული ცხენებით. მიუხედავად ამისა, შვილების გაჩენის შემდეგ წყვილი ერთმანეთს ჩამოსცილდა. როგორც მაშინდელი სამეფო კარის ქრონიკები აღწერენ, მარია ჰენრიეტა ვერ ეგუებოდა ქმრის უხეშ და ტემპერამენტიან ხასიათს, რის გამოც თავს მისგან შორს იჭერდა. 1865 წლიდან ბელგიის მეფე ლეოპოლდ II, ხოლო დედოფალი მარია ჰენრიეტა ავსტრიელი ხდება. 1869 წელს ერთადერთი ვაჟის გარდაცვალების შემდეგ მეფე-დედოფალმა კიდევ ერთი მემკვიდრის გაჩენა გადაწყვიტეს, თუმცა შედეგაც 1872 წელს პრინცესა კლემენტინა დაიბადა. ცნობილია, რომ იგი თავის სამივე ქალიშვილს ძალიან მკაცრად, კათოლიკური წესებით ზრდიდა. დედოფალმა ჰენრიეტამ თავისი ცხოვრების დიდი ნაწილი უკმაყოფილებასა და უბედურებაში გაატარა. 1895 წლიდან იგი საბოლოოდ გადასახლდა ქალაქ სპაში. მისი გადასახლების შემდეგ, ბრიუსელის სამეფო კარზე იგი მისმა ქალიშვილმა კლემენტინამ ჩაანაცვლა, როგორც პირველი ქალბატონი.
1895 წელს ქალაქ სპაში მან დიუ-მიდის მდიდრული სასტუმრო შეიძინა, ქმარს განშორდა და მარტო დასახლდა. იგი აქ 1905 წლის 19 სექტემბერს, 66 წლის ასაკში გარდაიცვალა. იგი დაკრძალეს დედაქალაქ ბრიუსელის სამეფო საძვალეთში. მისი გარდაცვალებიდან მალევე მეფე ლეოპოლდმა მალულად იქორწინა თავის საყვარელ კაროლინა დელაკრუაზე.
ლიტერატურა
კატეგორია:დაბადებული 23 აგვისტო კატეგორია:დაბადებული 1836 კატეგორია:გარდაცვლილი 19 სექტემბერი კატეგორია:გარდაცვლილი 1905 კატეგორია:ჰაბსბურგები კატეგორია:ბელგიის დედოფლები კატეგორია:ავსტრიის პრინცესები კატეგორია:დედოფალ მარია ლუიზას ორდენის კავალრები კატეგორია:ვიქტორიასა და ალბერტის ორდენის კავალრები კატეგორია:წმინდა იზაბელის ორდენის კავალრები
მარია ნიკოლოზის ასული
მარია ნიკოლოზის ასული (Мария Николаевна; დ. 18 აგვისტო, 1819, სანქტ-პეტერბურგი, რუსეთი — გ. 21 თებერვალი, 1876, სანქტ-პეტერბურგი, რუსეთი) — რომანოვებიის დინასტიის წარმომადგენელი. რუსეთის იმპერატორ ნიკოლოზ I-ისა და იმპერატრიცა შარლოტ პრუსიელის უფროსი ქალიშვილი. იმპერატორ ალექსანდრე II-ის და. ლოიხტენბერგის ჰერცოგინია როგორც მაქსიმილიან დე ბოარნეს მეუღლე.
ბიოგრაფია
მარია დაიბადა 1819 წლის 18 აგვისტოს სანქტ-პეტერბურგში. იგი იყო რუსეთის იმპერატორ ნიკოლოზ I-ისა და მისი მეუღლის, იმპერატრიცა ალექსანდრა ფეოდოროვნას (ქალიშვილობაში შარლოტ პრუსიელი) უფროსი ქალიშვილი. მისი დაბადებისას იმპერატორი ჯერ კიდევ ბიძამისი ალექსანდრე I იყო, რომლის უშვილოდ გარდაცვალების შემდეგაც დაიკავა ტახტი მარიას მამამ. მამის მხრიდან მისი პაპა-ბებია რუსეთის იმპერატორი პავლე I და მისი მეორე ცოლი, იმპერატრიცა მარია ფეოდოროვნა (ქალიშვილობაში სოფია დოროთეა ვიურტემბერგელი) იყვნენ, ვის პატივსაცემადაც დაარქვეს მას სახელი. რაც შეეხება დედამისს, იგი პრუსიის მეფე ფრიდრიხ ვილჰელმ III-ისა და დედოფალ ლუიზა მეკლენბურგ-შტრელიცელის ქალიშვილი იყო.
1839 წლის 2 ივლისს, ზამთრის სასახლეში შედგა მარია ნიკოლაევნასა და მაქსიმილიან დე ბოარნეს ქორწინება. მათი შეუღლებით საბოლოოდ შერიგნენ ერთმანეთს გადამტერებული რომანოვები და ბონაპარტები. ახლადდაქორწინებული წყვილი რამდენიმე თვეს რუსეთში დარჩა, თუმცა შემდეგ გერმანიაში გადასახლდნენ, სადაც მარიამ შვიდი ბავშვი გააჩინა. აღსანიშნავია, რომ მან მალევე მოახდინა გერმანელებთან ადაპტირება, სადაც იგი ლოიხტენბერგის საჰერცოგოს კულტურისა და მეცნიერების მფარველად მოევლინა. მან დააფინანსა ჰერცოგის სასახლის რესტავრაცია, რის გამოც მას მოგვიანებით „დიდ მთავარ მარიას სასახლე“ ეწოდა.
1852 წლის 1 ნოემბერს, 35 წლის მაქსიმილიან დე ბოარნე გარდაიცვალა, რის გამოც დაქვრივებული მარია ნიკოლაევნა უკან, მოშბლიურ რუსეთში დაბრუნდა. აქ მან მალევე იპოვნა ახალი სიყვარული გრაფი გრიგორი გრიგორიევიჩის სახით, რომელზეც 1854 წელს, მალულად დაქორწინდა. მოგვიანებით მასთან მარიამ კიდევ ორი ბავშვი გააჩინა, რომელთაგან ერთი მალევე დაიღუპა.
დარჩენილი ცხოვრება მან თავის ქმართან ერთად გაატარა პეტერბურგში, სადაც ძირითადად ძვირადღირებული ნახატების კოლექციის შეგროვებით იყო დაკავებული. დღეისათვის ეს კოლექცია პეტერბურგის სასახლეში ინახება, თუმცა სხვადასხვა დროს გამოფენილი იყო მინსკის, მოსკოვის, ვენისა და ნიუ-იორკის სამხატვრო გამოფენებზე.
მარია ნიკოლაევნა გარდაიცვალა 1876 წლის 21 თებერვალს სანქტ-პეტერბურგში, 56 წლის ასაკში. მისი მეუღლე ამ ამბიდან სამ წელიწადში, 1879 წელს გარდაიცვალა.
შვილები
მეორე ქორწინებიდან:
ლიტერატურა
კატეგორია:დაბადებული 18 აგვისტო კატეგორია:დაბადებული 1819 კატეგორია:გარდაცვლილი 21 თებერვალი კატეგორია:გარდაცვლილი 1876 კატეგორია:რომანოვების დინასტია კატეგორია:რუსეთის იმპერატორებისა და დიდი მთავრების ასულები კატეგორია:წმინდა ეკატერინეს ორდენის კავალრები
ახალგაზრდა მწერალი
ახალგაზრდა მწერალი შეიძლება აღნიშნავდეს:
უონგ-ტაი-სინი (სადგური)
უონგ-ტაი-სინი — სადგური ჰონგ-კონგში, კვუნ-ტონგის ხაზზე. მდებარეობს უონგ-ტაი-სინში, უონგ-ტაი-სინის რაიონში. სადგური გაიხსნა 1979 წლის 1 ოქტომბერი.
რესურსები ინტერნეტში
კატეგორია:კვუნ-ტონგის ხაზი
ბარბატე
ბარბატე (Barbate) — მუნიციპალიტეტი ესპანეთში, შედის ანდალუსიის ავტონომიური გაერთიანების კადისის პროვინციის ლა-ხანდის კომარკის შემადგენლობაში. ფართობი — 142 კმ². მოსახლეობა — 22 556 კაცი (2020 წ.).
პირლიცა (სოროკის რაიონი)
პირლიცა (Pîrliţa) — სოფელი მოლდოვაში, სოროკის რაიონში. მდებარეობს ზღვის დონიდან 181 მეტრზე. 2004 წლის მონაცემებით, მოსახლეობა 525 ადამიანს შეადგენდა.
რესურსები ინტერნეტში
კატეგორია:სოროკის რაიონის სოფლები
ლგბტ უფლებები ბჰუტანში
მინი|[[ბჰუტანი]] ლგბტ უფლებები ბჰუტანში — სისხლის სამართლის კოდექსში (213-ე და 214-ე მუხლები) ნათქვამია, რომ ერთნაირსქესიანთა სექსუალური ქმედებები ისჯება თავისუფლების აღკვეთით ერთ თვიდან ერთ წლამდე. ამასთან, კანონი არ ხორციელდება და ამჟამად განიხილება პარლამენტის მიერ. ლესბოსელი, გეი, ბისექსუალი და ტრანსგენდერი ( ლგბტ ) ადამიანები ბჰუტანში შეიძლება იურიდიული გამოწვევების წინაშე აღმოჩნდნენ.
ლგბტ ადამიანებს ბჰუტანში მცირე ძალადობა ან დევნა ემუქრებათ, თუმცა ბჰუტანელთა უმეტესობამ მათი არსებობის შესახებ არ იცის არაფერი. მათი აზრით, გეი ან ტრანსგენდერი „უცნობი და გაუგონარი“ შემთხვევაა. ბოლო წლების განმავლობაში, ბჰუტანის გარე სამყაროსთან გახსნის გამო, ბჰუტანელმა ლგბტ ადამიანებმა დაიწყეს საჯაროდ გამოსვლა და ლგბტ საზოგადოების ხილვადობის გაზრდა. ამიტომ მოსახლეობის ზოგადი დამოკიდებულება იცვლება.
ერთნაირსქესიანთა სექსუალური აქტივობის კანონიერება
შეერთებული შტატების სახელმწიფო დეპარტამენტი გაფრთხილებას აძლევს ლგბტ მოგზაურებს ბჰუტანში: „მიუხედავად იმისა, რომ არ არსებობს კანონები, რომლებიც პირდაპირ კრძალავენ ერთნაირსქესიანთა სექსუალურ აქტივობას, არსებობს კანონები გარყვნილების ან ნებისმიერი სხვა სექსუალური ქცევის წინააღმდეგ, რომელიც ეწინააღმდეგება ბუნებრივ წესრიგს“. სისხლის სამართლის კოდექსის თანახმად, ამგვარი ქმედებების ჩადენისთვის პირი შეიძლება დაისაჯოს თავისუფლების აღკვეთით ერთი წლით. მთავრობის ერთმა ოფიციალურმა წარმომადგენელმა აღნიშნა, რომ ამ კანონის შესაბამისად დევნა იშვიათია, რადგან სისხლის სამართლის განზრახვა პროკურატურამ უნდა დაამტკიცოს. ამგვარი ბრალდების შემთხვევები არ ყოფილა.
დეკრიმინალიზაციის მცდელობები
ბჰუტანის პარლამენტის ზოგიერთმა წევრმა საჯაროდ მოითხოვა კანონის გაუქმება.
ერთნაირსქესიანთა ურთიერთობის აღიარება
ამჟამად, ბჰუტანი არ გვთავაზობს რაიმე სახის იურიდიულ აღიარებას ერთნაირსქესიანი წყვილებისთვის.
სისხლის დონაცია
ბჰუტანის სამედიცინო და ჯანმრთელობის საბჭოს თანახმად, ყველა, ვინც ჯანმრთელია, მინიმუმ 18 წლისა და წონით მინიმუმ 45 კგ-ა შეიძლება გასცეს სისხლი. ბოლო დრომდე, ბჰუტანში სისხლის დონაცია შეზღუდული იყო.
საცხოვრებელი პირობები
ჰომოსექსუალობის შესახებ არცოდნა ხშირია მასობრივ კულტურაში არსებული სტერეოტიპების გამო. ბჰუტანის კულტურა არ იზიარებს ჰეტეროსექსუალობისა და ჰომოსექსუალობის შესახებ ტიპურ, დასავლურ შეხედულებას. ზოგი მას აშკარად ბისექსუალ საზოგადოებად მოიხსენიებს, თუმცა ეს სადავოა. ქალები უფრო მეტად გამოხატავენ სექსუალურ ორიენტაციას, ვიდრე მამაკაცები. არსებობს კულტურული და ტრადიციული ბრძოლა მათთვის, ვინც მიღებას ითხოვს. 2016 წლის ინტეგრირებული ბიოლოგიური და ქცევითი მეთვალყურეობის (IBBS) კვლევის თანახმად, ბჰუტანის ტრანსგენდერი ქალების 42%-მა და გეი და ბისექსუალ მამაკაცთა 23%-მა ერთხელ მაინც სცადა თვითმკვლელობა. გამოკითხვამ ასევე დაადგინა, რომ ტრანსგენდერი ქალები და გეი და ბისექსუალი მამაკაცები ხშირად ხდებოდნენ „ექსტრემალური ფიზიკური და სექსუალური ძალადობის“ მსხვერპლი.
პოლიტიკური მხარდაჭერა
2019 წლის ივნისში, ჰომოსექსუალიზმის დეკრიმინალიზაციის საკითხზე საპარლამენტო დებატების დროს, ზოგიერთმა დეპუტატმა მოითხოვა ლგბტ ადამიანებისათვის გარკვეული უფლებების მინიჭების შესახებ კანონის მიღება.
საზოგადოებრივი აზრი
ბჰუტანის ლგბტ თემასთან დაკავშირებული ერთ–ერთი პირველი გამოკითხვის შედეგებით, გამოკითხულთა 60% თვლიდა, რომ ჰომოსექსუალობა არის ამორალური და 40% მიიჩნევდა, რომ უნდა მიიღონ ჰომოსექსუალიზმი და დაიცვან ჰომოსექსუალები დისკრიმინაციისა და ძალადობისგან.
აივ / შიდსი
მიუხედავად იმისა, რომ გეი და ბისექსუალი მამაკაცი 19-ჯერ უფრო დაუცველია, ხოლო ტრანსგენდერი ქალი დაახლოებით 34-47-ჯერ უფრო დაუცველია აივ ინფექციის მიმართ, 2018 წლისთვის ბჰუტანს აქვს ლგბტ საზოგადოებაში აივ ინფექციის მხოლოდ ერთი შემთხვევა.
სქოლიო
კატეგორია:ლგბტ კატეგორია:ბჰუტანი
ბობოყვათის სამი მღვდელმთავრის ეკლესია
ბობოყვათის სამი მღვდელმთავრის ეკლესია — ეკლესია საქართველოში, აჭარის ავტონომიური რესპუბლიკის, ქობულეთის მუნიციპალიტეტის სოფელ ბობოყვათში. სამი მღვდელმთავრის წმინდა ბასილი დიდის, წმინდა გრიგოლ ღვთისმეტყველისა და წმინდა იოანე ოქროპირის სახელობის ეკლესიის მშენებლობა დაიწყო 1999, დასრულდა 2009 წელს. სამი მღვდელმთავრის ეკლესიაში ინახება 28 წმინდანის სიწმინდე. ტაძრის დღესასწაული 12 თებერვალს აღინიშნება.
რესურსები ინტერნეტში
კატეგორია:ქობულეთის მუნიციპალიტეტის ტაძრები
გუატაპე
გუატაპე (Guatapé) — ქალაქი და მუნიციპალიტეტი კოლუმბიაში, ანტიოკიის დეპარტამენტში. მდებარეობს ზღვის დონიდან 2.000 მეტრზე. 2005 წლის მონაცემებით, მოსახლეობა 5 800 ადამიანს შეადგენდა. ფართობი 69 კმ²-ია.
რესურსები ინტერნეტში
კატეგორია:ანტიოკიის დეპარტამენტის მუნიციპალიტეტები და ქალაქები
ერასტი ჯორბენაძე
ერასტი ჯორბენაძე (დ. 16 იანვარი, 1885, გვიმბალაური — 10 ივლისი, 1910, ლანჩხუთი) — ქართველი ფირალი, ტერორისტი და რევოლუციონერი, ფირალების მეორე ტალღის წარმომადგენელი.
ბიოგრაფია
რევოლუციის დამარცხების შემდეგ ჯორბენაძე გადავიდა თბილისში და იქ გააგრძელა ტერორისტული საქმიანობა. 1907 წელს მოეწყო თავდასხმა ბეიუქსიაკიში მატარებელზე, რომელსაც მილიონი მანეთი გადაჰქონდა. ტერორისტები გასცეს, ამიტომ ჯარმა მათ წინააღმდეგობა გაუწია, შემდეგ კი თითქმის ყველა თავდამსხმელი დაიჭირეს. ისინი მოათავსეს მეტეხის ციხის სიკვდილმიჯილთა საკანში. ჯორბენაძესთან ერთად საკანში იმყოფებოდნენ ილიკო იმერლიშვილი (ილია ჭავჭავაძის მკვლელი) და მელქისედეკ ბურჭულაძე. ჯორბენაძე თავდებით გაუშვეს და ის გურიაში დაბრუნდა, მაგრამ მალევე დაუსწრებლად ათწლიანი პატიმრობა მიუსაჯეს. ჯორბენაძე იმერლიშვილთან და სხვა 25 პატიმართან ერთად გაიქცა პატიმრობიდან. ყველა დაპატიმრებულს ჩამოღრჩობა ელოდა, ამიტომ კამომ მათი გათავისუფლების გეგმა შეიმუშავა. პატიმრებს კალათით ბომბები და იარაღი შეუგზავნეს. გაქცევას რამდენიმე ადამიანი ემსხვერპლა, მათ შორის ორი გაქცეული. გაქცევის შემდეგ იმერლიშვილი და ჯორბენაძე გურიაში შეუერთდნენ წითელ რაზმს და ერთად მოქმედებდნენ.
მინი|250პქ|მარცხნივ|ერასტი ჯორბენაძე და [[ილიკო იმერლიშვილი]] 1910 წლის 10 ივლისს ჯორბენაძე ცნობილი მოჯირითის, ლუკა ჩხარტიშვილის სახლში მოკლეს. ამ დროს ჩხარტიშვილი ამერიკაში იყო. ბოქაულმა კუხალეიშვილმა და შვიდმა დარაჯმა სამი ყაჩაღი სახლში გამოკეტა. მათ შორის იყვნენ იმერლიშვილი და ჯორბენაძე. ორი საათის ბრძოლის შემდეგ ყაღაღები სახლიდან გაიპარნენ, გასვლისას მოკლეს სტრაჟნიკი შაფათავა. სტრაჟამ სროლის დროს ადგილობრივები, 300-400 კაცი მორეკა და მათ ფარად იყენებდნენ. სროლის შემდეგ სახლში იპოვეს იმნაძის ქალი, თავში დაჭრილი, გაქცეულების ძებნას კი ხალხს აიძულებდნენ. ჯორბენაძეს 15 ჭრილობა ჰქონდა მიღებული, სტრაჟნიკებმა ხალხი სისხლის კვალს გააყოლეს. ჯორბენაძე მახლობლად, მეზობლის ღობესთან აბრეშუმის ჭიის ჩაფარქვეშ იმალებოდა. ის შენიშნა რეშეტნიკოვმა და დაიყვირა, აქ არისო. ჯორბენაძემ ვაჭარს მაუზერით ესროლა, რეშეტნიკოვი მეორე დღეს გარდაიცვალა. ჯორბენაძის სიკვდილი ჩაფრებმა დაიბრალეს, მაგრამ სინამდვილეში მან თავი მოიკლა გვამის გაკვეთისას ძუძუს მიდამოებში აღმოაჩინეს ნატყვიარი, რომლითაც დადგინდა, რომ მაუზერიდან მიბჯენით იყო ნასროლი. ჯორბენაძე ვენერიული სენით იყო ავად და დიდხანს სიცოცხლე მაინც არ ეწერა. სიკვდილის წინ ჯორბენაძემ დაღეჭა და შეჭამა არალეგალური ქაღალდები, რომლებიც თან ჰქონდა.
ბოქაულმა კუხალეიშვილმა ხალხს აღუთქვა, რომ მათ არაფერი ემუქრებოდა. მოსახლეობა ხატზე დააფიცეს, რომ ფირალებს სოფელში არ შეუშვებდნენ.შემდეგ ლანჩხუთში მაზრის უფროსის თანაშემწე მივიდა, რომელმაც სოფელი 500 მანეთით დააჯარიმა. დააპატიმრეს უამრავი ლანჩხუთელი, მათ შორის მამსახლისი. ცოტა ხანში ყველა გაათავისფლეს. დაპატიმრებულებს შორის იყო ჯორბენაძის ძმა ლადიკო, რომელიც ციმბირში გადაასახლეს. ლადიკო ხარკოვის ციხიდან გაიქცა, მაგრამ მალე დაიჭირეს და ციხის საკანში ჩაქუჩით მოილა თავი. ჯორბენაძის გვამი ჩხარტიშვილის სახლის წინ დამარხეს. ფირალები მთავრობისგან გვამის გადაცემას ითხოვდნენ. იმერლიშვილს ჯორბენაძის გამცემების სისხლის აღება სურდა, მაგრამ ვასო ჯორბენაძის რჩევით და რეპრესიების შიშით გადაიფიქრა. ამის შემდეგ მან გურია დატოვა.
სქოლიო
კატეგორია:დაბადებული 1885 კატეგორია:დაბადებული 16 იანვარი კატეგორია:გარდაცვლილი 1910 კატეგორია:გარდაცვლილი 10 ივლისი კატეგორია:თვითმკვლელობა კატეგორია:ლანჩხუთის მუნიციპალიტეტში დაბადებულები კატეგორია:ფირალები კატეგორია:ქართველი რევოლუციონერები ე
ვალი-დი-სან-დომინგუსი
ვალი-დი-სან-დომინგუსი (Vale de São Domingos) — მუნიციპალიტეტი ბრაზილიაში, მატუ-გროსუს შტატში; მდებარეობს ზღვის დონიდან - მეტრზე. მიეკუთვნება მატუ-გროსუს შტატის სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ალტუ-გუაპორეს შემადგენლობაში.
2010 წლის მონაცემებით, მოსახლეობა 3 052 ადამიანს შეადგენდა, მოსახლეობის სიმჭიდროვე 1.58 კმ²-ზე. ფართობი 1 933 კმ²-ია.
რესურსები ინტერნეტში
კატეგორია:მატუ-გროსუს შტატის მუნიციპალიტეტები
სუროს დღე
„სუროს დღე“ (Ivy Day in the Committee Room) — ჯეიმზ ჯოისის მოთხრობა, რომელიც გამოქვეყნდა 1914 წელს გამოცემულ მოთხრობათა კრებულში დუბლინელები. სუროს დღე აღწერს მნიშვნელოვან ირლანდიელ ფიგურას და ნაციონალისტს ჩარლზ პარნელს.
მოკლე აღწერა
კომიტეტის ოთახში მეთ ო'კონორი, მუნიციპალიტეტის მომავალ არჩევნებში რიჩარდ ტირნის კანდიდატურის მხარდამჭერი და აგიტატორი, მოხუც ჯეკთან საუბრობს ბავშვის აღზრდაზე. ოთახში შემოდის, მეორე აგიტატორი, ჯო ჰაინსი. ცხადია ისიც კუთვლისი გასამრჯელოს მისაღებად არის მისული. ოთახში მყოფებთან საუბრისას ის ახსენებს მეორე კანდიდატს კოლგენს და ხაზს უსვამს მის წარსულს და იმას რომ იგი მუშათა კლასის წარმომადგენელია. ჰაინსს ახსენდება რომ ის დღე სუროს დღეა, ჩარლზ სტიუარტ პენელის ხსენების დღე. ოთახში ცოტა ხნით ნოსტალგიური სიჩუმე ჩამოვარდება. ჰაინსის ოთახიდან გასვლის შემდეგ, სხვა აგიტატორი ჰენჩი, ჯოს მისამრთით ამბობს რომ იგი კალგენის ჯაშუშია.
ჩარლზ სტიუარტ პარნელის პოლიტიკურ მისწარფებებზე საუბრისას, ჰაინსი დაბრუნდა. ოთახში მყოფებმა მას პარნელისადმი მიძღვნილი საკუთარი პოემის წაკითხავა სთხოვეს. პოემას პარნელის მოწინააღმდეგეები და რომის კათოლიკური ეკლესია,სასტიკად აკრიტიკებდნენ. თუმცა, პოემის დასრულების შემდეგ ჰაინს ტაშით დააჯილდოვეს.
რესურსები ინტერნეტში
კატეგორია:ჯეიმზ ჯოისის ნაწარმოებები
ფილე
ფილე (φυλή) — საგვარეულო გაერთიანება, საზოგადოება ძველ საბერძნეთში. მოგვიანებით ფილეს უწოდებდნენ ტერიტორიულ ერთეულებს ატიკაში. საგვარეულო ფილეები ჩვეულებრივ იყოფოდა სამ ფრატრიებად (დორიელები ოთხ ნაწილად ყოფდნენ). ფილეები აყალიბებდნენ საზოგადოებებს საკუთარი რელიგიური პირებით, სამხედრო დანაყოფით (რომელსაც ასევე ფილე ეწოდებოდა). ამ სამხედრო დანაყოფს ფილარქი (φύλαρχος) ხელმძღვანელობდა.
ათენი
სოლონის დროს ათენში ოთხი ფილე არსებობდა, თითოეული ქალაქის სათათბირო ორგანოში — ოთხასთა საბჭოში (ბულე) 100 წარმომადგენელს ირჩევდა. ძვ. წ. 508-507 წლებში კლისთენემ ჩამოაყალიბა ათი ახალი ადმინისტრაციული ფილე და ძველებს, რომლებიც საგვარეულო არისტოკრატიის მიერ იმართებოდა შეუნარჩუნდათ რელიგიური ფუნქციები. ახალი ფილეები დაიყო ტრიტიებად (ქალაქი, სანაპირო, მთები) და დემებად. ყოველ ახალ ფილეს სახელმწიფო საბჭოში 50 კაცი ყავდათ წარმოდგენილი.
ფილეებს ეწოდებოდათ გმირების სახელები. გმირი-ეპონიმების სახელზე იყო აღმართული განსაკუთრებული მონუმენტები ათენის აგორაზე. ოფიციალურ დოკუმენტებში ფილეები მოყავდათ შესაბამისი თანმიმდევრობით და ტრადიციულად დანომრილი იყო რომაული ციფრებით:
ელინიზმის ეპოქაში ფილეების რაოდენობა გაიზარდა 12-მდე, რომაული მმართველობის დროს კი 13-მდე.
სპარტა
ქალაქი სპარტა დაარსდა მას შემდეგ, რაც ამ მიდამოებში დორიელთა შემოჭრის შედეგად სამი დორიული ფილე დასახლდა: ფიმანი, გილეი, პამფილი.
რესურსები ინტერნეტში
კატეგორია:ძველი საბერძნეთი კატეგორია:ძველი საბერძნეთის საზოგადოება
ქაჯავეთი
ქაჯავეთი, ქაჯუეთი, ქაჯეთი — ქაჯთა ციხე-ქალაქი, სამეფო, რასაც ქართულ ფოლკლორში „მაშვრალი გიორგი“ ებრძვის და ამარცხებს, გამოჰყავს სამძიმარი, მზექალა, აშექალა, ნათლავს და დობილებად აქცევს. ცნობილია ხევსურული ლექსი: ძალზე საგულისხმოა ქაჯეთს ლაშქრობის და ქალის დახსნის ეს მოტივი, რაც გენიალურ პოეტურ რანგში აამაღლა რუსთაველმა.
ლიტერატურა
კატეგორია:ქართული მითოლოგია
ერმალოზ მამულია
ლიტერატურა
კატეგორია:დაბადებული 1909 კატეგორია:ქართველი გეოდეზისტები კატეგორია:შრომის წითელი დროშის ორდენის კავალრები
ნიუ-იორკი (უკრაინა)
ნიუ-იორკი [ Нью-Йорк; 1951–2021 წლებში — ნოვგოროდსკოე (Новгородське)] — დაბა უკრაინაში, დონეცკის ოლქში.
ისტორია
დასახლება ნიუ-იორკი დააარსეს მენონიტებმა, რომლებიც ეკატერინე II-მ მოიწვია რუსეთში. საბჭოთა პერიოდში გადაასახლეს ამურის ოლქში, სადაც ასევე ამავე სახელწოდების დასახლება დააარსეს. დასახლებას ნიუ-იორკი ეწოდებოდა 1951 წლამდე. შემდეგ ნოვგოროდსკოე უწოდეს.
2021 წლის 3 თებერვალს უმაღლესი რადის რეგიონალური განვითარების კომიტეტმა მხარი უკვე დაუჭირა დაბის ისტორიული სახელის აღდგენას.
სქოლიო
კატეგორია:დონეცკის ოლქის დაბები
ფრეია
მინი|ქალღმერთი ფრეია ([[ჯონ ბაუერის ნახატი)]] ფრეია — გერმანულ-სკანდინავიურ მითოლოგიაში სიყვარულისა და ომის ქალღმერთი, ასგარდის მკვიდრი.
რესურსები ინტერნეტში
კატეგორია:სკანდინავიური მითოლოგია
კორომხეთის საწნახელი
კორომხეთის საწნახელი — არქეოლოგიური ძეგლი, მდებარეობს აჭარის ავტონომიურ რესპუბლიკაში, მდინარე აჭარისწყლის მარცხენა სანაპიროზე, ქედის მუნიციპალიტეტის სოფელ კორომხეთში.
ეს ტერიტორია წარმოადგენს მცირე ზომის მოვაკებას, სადაც უზარმაზარი კლდის ერთიანი მონოლითია. საწნახელი სწორედ ამ კლდოვანი ქანის უკიდურეს სამხრეთ მონაკვეთშია გამართული და დამხრობილია აღმოსავლეთ­-დასავლეთის ხაზზე. იგი შედგება ორი ნაწილისაგან — ­აბაზანისა და ისარნისაგან. აბაზანის შიდა ზომებია: სიგრძე­ 2,60 მ, სიგანე თავთან­ — 87 სმ, ბოლოში ­სადინარის მხარეს­ 93 სმ; სიღრმე უკანა კედლიდან ძირამდე ­81 სმ, შუა მონაკვეთში ­83 სმ, ბოლოს სადინართან­82 სმ. საწნახელის წინა კედელი დღეისათვის თითქმის მთელ სიგრძეზე მორღვეულია. საწური ხვრელი წრიული ფორმისაა. იგი 20 სმ სიგრძისაა. ისარნაც აღმოსავლეთის მხარეს დაზიანებულია. იგი თითქმის წრიული ფორმისაა. მისი დიამეტრი ­58 სმ­-ია, სიღრმე სადინარი ხვრელის მხარეს­ 56 სმ, აღმოსავლეთით შემორჩენილი სიღრმე­ 22 სმ­-ია. საწნახელის უკანა კედლის დასავლეთ მონაკვეთში ძირიდან 70 სმ-­ზე დატანილია ჭაჭის საწურის ხის ძელის თავისათვის განკუთვნილი ოთხკუთხა ფორმის (სიღრმე 12 სმ) ფოსო. აბაზანის თავში, დასავლეთის მხარეს, საწნახელის კვეთისას დაუტოვებიათ 45 სმ-ის ფართის ბალიში. იგი საწნახელის ძირიდან 23 სმ­-ზეა შემაღლებული.
რესურსები ინტერნეტში
კატეგორია:ქედის მუნიციპალიტეტის არქეოლოგიური ძეგლები კატეგორია:კულტურული მემკვიდრეობის ძეგლები აჭარის ავტონომიურ რესპუბლიკაში
ლოს-ბარიოსი
ლოს-ბარიოსი (Los Barrios) — მუნიციპალიტეტი ესპანეთში, შედის ანდალუსიის ავტონომიური გაერთიანების კადისის პროვინციის კამპო-დე-გიბრალტარის კომარკის შემადგენლობაში. ფართობი — 332 კმ². მოსახლეობა — 23 777 კაცი (2020 წ.).
სქოლიო
კატეგორია:კადისის მუნიციპალიტეტები
ოსკარის 71-ე დაჯილდოება
ოსკარის 71-ე დაჯილდოების ცერემონია — საუკეთესო ფილმებისა და კინოხელოვანების რიგით 71-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 1999 წლის 21 მარტს დოროთი ჩენდლერის აუდიტორიაში ლოს-ანჯელესი, კალიფორნია და მასში მონაწილეობა მიიღეს 1998 წელს გამოსულმა ფილმებმა. ოსკარის დაჯილდოებას აშშ-ში გადასცემდა ABC. დაჯილდოების ტრიუმფატორი გახდა ფილმი „შეყვარებული შექსპირი“.
რესურსები ინტერნეტში
კატეგორია:ოსკარის დაჯილდოების ცერემონიები
პლატოს დეპარტამენტი
პლატოს დეპარტამენტი (Plateaux) — კონგოს რესპუბლიკის ერთ-ერთი დეპარტამენტი. მდებარეობს ქვეყნის ცენტრალურ ნაწილში. ადმინისტრაციული ცენტრი — ქალაქი ჯამბალა.
პლატოს დეპარტამენტი ჩრდილოეთიდან ესაზღვრება კიუვეტის დეპარტამენტს, სამხრეთიდან პოოლის დეპარტამენტს, სამხრეთ-დასავლეთიდან ლეკუმუს დეპარტამენტს, დასავლეთიდან გაბონს, ხოლო აღმოსავლეთიდან კონგოს დემოკრატიულ რესპუბლიკას.
ადმინისტრაციული დაყოფა
პლატოს დეპარტამენტი დაყოფილია 11 ოლქად :
სქოლიო
კატეგორია:კონგოს რესპუბლიკის დეპარტამენტები
ყირიმ-კონგოს ჰემორაგიული ცხელება
სიმპტომები
230პქ|მინი|მარცხნივ|Hyalomma-ის ტკიპა ყირიმ-კონგოს ჰემორაგიული ცხელებით დაავადებულ ცხოველს კლინიკური ნიშნები არ აღენიშნება, მაგრამ ვირემიის პერიოდში (სისხლში ვირუსის ყოფნისას, ინფიცირებიდან 1–14 დღის განმავლობაში) დაავადების გამავრცელებელია.
მიმდინარეობა
მიმდინარეობაში განარჩევენ ინკუბაციურ, პრეჰემორაგიულ, ჰემორაგიულ და კონვალესცენტურ ფაზებს.
ინკუბაციური პერიოდი ინფიცირებული ტკიპის კბენის შემთხვევაში მოიცავს 1–3 დღეს და შეიძლება გაგრძელდეს 9 დღემდე, ხოლო ინფიცირებულ სისხლთან და გამონაყოფებთან კონტაქტის დროს — 5–6 დღეა და შესაძლოა გაგრძელდეს 13 დღემდე.
პრეჰემორაგიული ფაზა იწყება მწვავედ, არასპეციფიური სიმპტომებით: შემცივნებით, ცხელებით, ასთენიით, თავის ტკივილით, მიალგიით, ართრალგიით, ფოტოფობიით, ზოგჯერ ვლინდება დიარეა, გულისრევა, ღებინება, სახის, კისრის, მკერდის ჰიპერემია, სკლერების სისხლსავსეობა, კონიუნქტივიტი. ფაზის ხანგრძლივობაა 1–7 დღე.
სიკვდილის მიზეზი შეიძლება გახდეს კარდიო-რესპირაციული უკმარისობა, პოლიორგანული უკმარისობა დისემინირებული სისხლძარღვშიდა შედედებითა და ცირკულაციური შოკით, გასტრო-დუოდენური სისხლისდენა.
კონვალესცენციის ფაზა გრძელდება 20 დღემდე (შესაძლოა გახანგრძლივდეს 1 წლამდე). ამ დროს შესაძლო ნარჩენი გამოვლინებებია — ზოგადი სისუსტე, ლაბილური პულსი, თმის დროებითი ცვენა, პოლინევრიტი, სუნთქვის გაძნელება, მხედველობის, სმენისა და მეხსიერების დაქვეითება.
სქოლიო
კატეგორია:ვირუსული დაავადებები
ივანე კოჟუხოვი
ივანე მათეს ძე კოჟუხოვი (დ. 7 ნოემბერი 1915, სოფელი იურტი, ბროდსკის რაიონი, ორიოლის ოლქი) — „თბილგვირაბმშენის“ № 9 საგვირაბო რაზმის კომპლექსური ბრიგადის ბრიგადირი. სსრკ-ში პირველი უნიკალური ახალი ათონის მღვიმის კომპლექსის შექმნისათვის მეცნიერთა და მშენებელთა ჯგუფთან ერთად 1977 წელს მიენიჭა სსრკ სახელმწიფო პრემია.
ლიტერატურა
კატეგორია:დაბადებული 1915 კატეგორია:დაბადებული 7 ნოემბერი
აკაკი ბაქრაძის ქუჩა
აკაკი ბაქრაძის ქუჩა — ქუჩა თბილისში, საბურთალოსა და დიდუბის რაიონებში (დიღომი); ჰეიდარ ალიევის სანაპიროდან აკაკი ბელიაშვილის ქუჩამდე (მტკვრის მარჯვენა სანაპირო). ქუჩას აკაკი ბაქრაძის სახელი ეწოდა 2001 წელს.
ლიტერატურა
ბაქრაძე ბაქრაძე
შავხანი
შავხანი — მჭედლობის ღმერთი სვანურ მითოლოგიაში. ციური ჯაჭვისა და უფსკრულზე გადადებული რკინის ხიდის გამჭედავი, მჭედელთა თაობების მამამთავრად გვევლინება (ბოლო დროსაც იყო სოფელ ჭუბერში ოსტატი მჭედელი შავხანი). მის მიერ გადებულ ხიდზე კაცი გადადიოდა; დევი კი ძირს ვარდებოდა. ბერძენთა მჭედლობის ღმერთის, ჰეფესტოს მსგავსად, შავხანიც კოჭლია – როცა სამჭედლოში ეძინა, ერთმა დევმა გრდემლი გადააბრუნა, მძინარე შავხანს მარჯვენა თეძოზე დასცა და დააკოჭლა.
სქოლიო
კატეგორია:ქართული მითოლოგია კატეგორია:სვანური მითოლოგია კატეგორია:ქართული მითების პერსონაჟები კატეგორია:სვანური მითების პერსონაჟები
დანა დილანი
დანა დილანი (ინგლ. Dana Delany; დ. 13 მარტი, 1956, ნიუ-იორკი, აშშ) — ამერიკელი მსახიობი. სახელი გაითქვა სერიალში „ სასოწარკვეთილი დიასახლისები “ შესრულებული კეთრინ მეიფეარისა და სერიალში „ სხეულის სამხილი “ შესრულებული მეგან ჰანტის როლებით. მიღებული აქვს ემისა და პრიზმის ჯილდოები.
ბავშვობა
დანა დილანი დაიბადა 1956 წლის 13 მარტს ნიუ-იორკში. იგი არის მერი და ჯეკ დილანების შვილი. მას ჰყავს და-ძმა: კორი და სენი. იგი წარმოშობით ირლანდიელი და ინგლისელია და კათოლიკედ აღიზარდა. მოგვიანებით მან თავის ინტერვიუში განაცხადა, რომ მსახიობობა ღრმა ბავშვობიდანვე სურდა. ასევე ცნობილია, რომ მას ანორექსიისაკენ აქვს მიდრეკილება.
კარიერა
მარცხნივ|მინი|367x367პქ|დანა დილანი ემის 44-ე დაჯილდოვების ცერემონიალზე, ჯილდოთი ხელში, 1992 წელი. დანა დილანის სამსახიობო დებიუტი 1978 წელს შედგა რაიანა ბარ-პარტონის როლით, სერიალში „რაიანის იმედი“. 1978 წელს იგი სერიალში „სიცოცხლის სიყვარული“ დაამტკიცეს ერთ-ერთ მთავარ, ემუ რასელის როლზე. ამ სერიალში იგი 1979 წელს, საკმაოდ აქტიურად მონაწილეობდა.
1988 წელს დაამტკიცეს კოლინ მაკმერფის მთავარ როლზე სერიალში „ ჩინური სანაპირო “. აქ იგი 1991 წლამდე მონაწილეობდა და გადაღებულ იქნა 62 ეპიზოდში. 1993 წელს ფილმში „ბეტმენი: ფანტაზმის ნიღაბი“ გაახმოვანა ანდრეა ბემონტი.
1995 წელს სერიალში „დაცემული ანგელოზები“ შეასრულა ელენ ფისკის ეპიზოდური როლი. 1995 წელსვე, ფილმში „გულის რჩეულები: მარგარეტ სანგერის ისტორია“ შეასრულა მთავარი, მარგარეტ სანგერის როლი. 1996 წელს ლუიზ ლეინის გამხმოვანებლად დაამტკიცეს სერიალში „ სუპერმენის ისტორია “. აქ იგი 2000 წლამდე მონაწილეობდა.
1997 წელს ფილმში „მართალი ქალი“ ითამაშა სარა ეშბი მაკკლარის როლი. 2001 წელს ფილმში „ ოჯახური კანონი “ შეასრულა მერი სალივანის როლი. 2003-2005 წლებში ანიმაციურ სერიალში „სამართლიანობის ლიგა“ ახმოვანებდა ლუიზ ლეინს, ლოანასა და მეგი სოიერს. 2005-2006 წლებში სერიალში „დაახლოებული“ ასრულებდა ფრანჩესკა სორელის როლს.
2007 წელს დანა დილანი სერიალში „ სასოწარკვეთილი დიასახლისები “ დაამტკიცეს ერთ-ერთ მთავარ, კეთრინ მეიფეარის როლზე. მისი პერსონაჟი სერიალში მხოლოდ მეოთხე სეზონში შემოვიდა და უკვე მეექვსე სეზონიდან დატოვა სერიალი, თუმცა სულ ბოლოს, მერვე სეზონში იგი კვლავ გამოჩნდა, თუმცა ამჯერად უკვე როგორც მოწვეული მსახიობი.
მისთვის განსაკუთრებული პოპულარობის მომტანი აღმოჩნდა „სასოწარკვეთილ დიასახლისებში“, „ჩინურ სანაპიროსა“ და „სხეულის სამხილში“ შესრულებული როლები, რომელთათვისაც იგი თორმეტ სამსახიობო ჯილდოზე იქნა წარდგენილი, რომელთაგან შვიდში გაიმარჯვა.
სქოლიო
კატეგორია:დაბადებული 13 მარტი კატეგორია:დაბადებული 1956 კატეგორია:ამერიკელი ქალი მსახიობები კატეგორია:ემის ჯილდოს მფლობელები კატეგორია:XX საუკუნის ამერიკელი ქალი მსახიობები
არამ ასატრიანი
არამ ასატრიანი (Արամ Ասատրյան; დ. 3 მარტი, 1953, ვაღარშაპატი, სომხეთი — გ. 7 ნოემბერი, 2006, ოშაკანი) — სომეხი მომღერალი, სომხური პოპისა და რაბისის მუსიკების ტექსტის მწერალი; ცნობილია თავისი ენერგიული კონცერტებით.